รัฐบาลไทย-ข่าวทำเนียบรัฐบาล-พม. แถลงข่าวพิธีประทานรางวัล “ประชาบดี" ประจำปี 2560 เชิดชูเกียรติต้นแบบแห่งการแบ่งปันเพื่อผู้อยู่ในสภาวะยากลำบาก
วันพุธที่ 6 ธันวาคม 2560
พม. แถลงข่าวพิธีประทานรางวัล “ประชาบดี" ประจําปี 2560 เชิดชูเกียรติต้นแบบแห่งการแบ่งปันเพื่อผู้อยู่ในสภาวะยากลําบาก
พม. แถลงข่าวพิธีประทานรางวัล “ประชาบดี" ประจําปี 2560 เชิดชูเกียรติต้นแบบแห่งการแบ่งปันเพื่อผู้อยู่ในสภาวะยากลําบาก
วันนี้ (6 ธ.ค. 60) เวลา 10.30 น. ณ โถงกลาง ชั้น 1 อาคารกรมพัฒนาสังคมและสวัสดิการ (พส.) กระทรวงการพัฒนาสังคมและความมั่นคงของมนุษย์ (พม.) นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการแถลงข่าวพิธีประทานรางวัล "ประชาบดี" และเข็มเชิดชูเกียรติ ประจําปี 2560 โดยมี นางนภา เศรษฐกร อธิบดีกรมพัฒนาสังคมและสวัสดิการ (พส.) กล่าวรายงาน เพื่อเป็นการเผยแพร่ประชาสัมพันธ์พิธีประทานรางวัล "ประชาบดี” และเข็มเชิดชูเกียรติ ประจําปี 2560 ที่จะจัดขึ้นในวันที่ 9 ธันวาคม 2560 โดยพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จประทานรางวัล "ประชาบดี” และเข็มเชิดชูเกียรติ ประจําปี 2560 ณ กรมพัฒนาสังคมและสวัสดิการ กระทรวง พม. สะพานขาว กทม.
พลเอก อนันตพรกล่าวว่า กระทรวงการพัฒนาสังคมและความมั่นคงของมนุษย์ (พม.) ได้ดําเนินภารกิจตามนโยบายการพัฒนาคุณภาพชีวิต โดยยึดกรอบนโยบายด้านสังคมของรัฐบาลและทิศทางของแผนพัฒนาเศรษฐกิจและสังคมแห่งชาติ ฉบับที่ 12 เพื่อตอบสนองวิสัยทัศน์แห่งประเทศไทย พ.ศ. 2558 – 2563 ซึ่งปัจจุบันมีความยุ่งยากและสลับซับซ้อนมากขึ้น เนื่องจากมีความคาบเกี่ยวร่วมกันในหลายมิติ รวมทั้งปัญหาเดิมที่ทวีความรุนแรงขึ้น จําเป็นต้องอาศัยการบูรณาการความร่วมมือจากภาคีเครือข่ายอย่างมีประสิทธิภาพ ด้วยเหตุที่ว่าสถานการณ์ปัจจุบัน มีการเปลี่ยนแปลงอย่างรวดเร็ว และคนในสังคมมีความหลากหลาย รวมทั้งคนมีความรู้ ความสามารถ และศักยภาพ ที่พร้อมให้ความช่วยเหลือแก่ผู้อื่น ที่ด้อยโอกาสกว่า และคนที่อยู่ในสภาวะยากลําบากที่ขาดโอกาสในการเข้าถึงบริการต่างๆ ในสังคม แต่ยังมีจิตใจที่เข้มแข็ง สู้ชีวิต และมีความมุมานะ พยายามในการเอาชนะความทุกข์ยากเดือดร้อน อีกทั้งเห็นถึงคุณค่าและศักดิ์ศรีของผู้อยู่ในสภาวะยากลําบาก ด้วยการประพฤติปฏิบัติตนเป็นแบบอย่างที่ดีแก่สังคม อันควรค่าแก่การยกย่อง ทั้งนี้ กระทรวง พม. โดย พส. ได้ตระหนัก และเล็งเห็นถึงความสําคัญของกลุ่มคนดังกล่าว จึงได้จัดทําโครงการเชิดชูเกียรติผู้ทําคุณประโยชน์ดีเด่นแก่ผู้อยู่ในสภาวะยากลําบาก และผู้อยู่ในสภาวะยากลําบากที่ประพฤติตนดีเด่น เพื่อเสริมสร้างแรงจูงใจแก่ผู้ไม่ย่อท้อที่ประกอบคุณงามความดี ด้วยการดูแลช่วยเหลือสังคม และส่งเสริมเจตคติบวกในการอยู่ร่วมกันอย่างเอื้ออาทร เห็นคุณค่าและศักดิ์ศรีของผู้ด้อยโอกาส โดยได้ดําเนินการพิจารณาคัดเลือก บุคคล องค์กร สื่อ และบุคคลผู้อยู่ในสภาวะยากลําบาก เพื่อเข้ารับรางวัล "ประชาบดี” จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เป็นประจําทุกปี โดยเริ่มตั้งแต่ ปี พ.ศ. 2550 จนถึงปัจจุบัน
พลเอก อนันตพรกล่าวต่อว่า รางวัล "ประชาบดี” เป็นรางวัลที่มอบให้บุคคล องค์กร สื่อ ที่ทําคุณประโยชน์แก่ผู้อยู่ในสภาวะยากลําบาก และบุคคลผู้อยู่ในสภาวะยากลําบากที่ประพฤติตนเป็นแบบอย่าง โดยกระทรวง พม. มีตราสัญลักษณ์ประจํากระทรวง คือ "พระประชาบดี" ซึ่งเป็นเทพผู้เป็นที่พึ่งและให้การสงเคราะห์แก่ประชาชนด้วยความเมตตากรุณา เป็นเทพผู้เป็นเสมือนต้นกําเนิดวัฒนธรรม ของกรมประชาสงเคราะห์ จนมาเป็นกระทรวง พม. ในปัจจุบัน จึงได้นําชื่อท่านมาใช เป็นชื่อรางวัล "ประชาบดี” โดยในปี 2559 ที่ผ่านมา กระทรวง พม. มีการมอบรางวัล "ประชาบดี” เพียง 4 ประเภท แต่ในปี 2560 มีการมอบรางวัลเพิ่มอีก 1 ประเภท ให้กับผู้ที่ทํางานร่วมกับกระทรวง พม. อย่างต่อเนื่อง รวมเป็น 5 ประเภท มี 60 รางวัล ได้แก่ 1) ประเภทบุคคลที่ทําคุณประโยชน์แก่ผู้อยู่ในสภาวะยากลําบาก จํานวน 12 คน เช่น พระมหาสมปอง ตาลปุตฺโต 2) ประเภทองค์กรที่ทําคุณประโยชน์แก่ผู้อยู่ในสภาวะยากลําบาก จํานวน 7 องค์กร เช่น องค์การบริหารส่วนตําบลอู่ตะเภา จังหวัดชัยนาท 3) ประเภทสื่อที่นําเสนอกิจกรรมที่เป็นประโยชน์แก่ผู้อยู่ในสภาวะยากลําบาก จํานวน 17 รายการ เช่น รายการ 76 จังหวัด ตามหาคนดีทางสถานีวิทยุโทรทัศน์กองทัพบก (ททบ. 5) 4) ประเภทบุคคลผู้อยู่ในสภาวะยากลําบาก ที่ทําคุณประโยชน์และดํารงชีวิต เป็นแบบอย่างที่ดี จํานวน 17 คน เช่น นายสุวรรณฉัตร พรหมชาติ ซึ่งให้บริการรถแท็กซี่ที่ได้รับบริจาค ในการรับ-ส่ง ผู้ที่อยู่ในสภาวะยากลําบากไปยังโรงพยาบาล โดยไม่คิดค่าใช้จ่าย เป็นระยะเวลา 22 ปี และ 5) รางวัลเกียรติยศ บุคคลที่เสียสละอุทิศตนทํางานเพื่อสังคมและมีผลงานโดดเด่นสนับสนุนภารกิจของ พส. อย่างต่อเนื่อง จํานวน 7 คน เช่น นายมีชัย วีระไวทยะ ผู้ริเริ่มธุรกิจเพื่อสังคม และการสร้างนวัตกรรมทางการศึกษา เพื่อพัฒนาคุณภาพชีวิตผู้อยู่ในสภาวะยากลําบาก เป็นต้น
"ทั้งนี้ รางวัล "ประชาบดี” นับว่าเป็นสิ่งที่มีคุณค่าทางจิตใจทั้งแก่ผู้ให้และผู้รับ ซึ่งวันนี้ ยังมีบุคคลและองค์กรอื่นๆ อีกจํานวนมาก ที่มีความพร้อมและศักยภาพในการทํางานช่วยเหลือดูแลผู้ที่อยู่ในสภาวะยากลําบาก ทางกระทรวง พม. ขอส่งเสริ ให้ทุกคนมีส่วนร่วมในการช่วยเหลือดูแลผู้ที่อยู่ในสภาวะยากลําบากในสังคมและยกย่องคนดีไปด้วยกัน”พลเอก อนันตพรกล่าวในตอนท้าย